सड़क से कई ढाणियों को होगा फायदा
कार्यालय संवाददाता | शाहपुरा
ग्रामीणगौरव पथ योजना के तहत सड़क बन जाने से अब ढाणी वासियों को रेत भरी राह से मुक्ति मिलेगी। सड़क बनने से लोगों में खुशी का माहौल है। सड़क निर्माण कार्य का उपसरपंच ने मौका निरीक्षण कर ठेकेदार को गुणवत्तापूर्ण सड़क बनाने की बात कही।
खोरी सरपंच रेखा कुमावत उपसरपंच गंगाराम कुमावत ने बताया कि क्षेत्रीय विधायक राव राजेंद्र सिंह के प्रयासों से ग्रामीण गौरव पथ योजना के तहत खोरी गांव से राजकीय उच्च प्राथमिक संस्कृत विद्यालय होते हुए कुमावतों की ढाणी तक 50 लाख रुपए स्वीकृत हुए थे। इस राशि से करीब एक किमी लंबी सीसी सड़क बनाई जा रही है। ढाणी के सुल्तान कुमावत, भरतलाल, बजरंगलाल, सुभाष कुमावत, अशोक आदि ने बताया कि उक्त रोड बनने से तीन चार ढाणियाें के लोगों को आवागमन की सुविधा मिल सकेगी। उन्होंने बताया कि पहले रास्ता कच्चा होने के कारण सामान से भरे वाहन नहीं पहुंच पाते थे, लेकिन अब सड़क बनने से ढाणियों में आसानी से बड़े वाहन जा सकेंगे। सड़क बनने पर लोगों ने विधायक का भी आभार जताया।
hin_Deva npi_Deva hin_Deva hin_Deva